Diari Oficial de la Generalitat Valenciana


Sumari del DOGV 4101, del 05-10-2001 (2001/9432)

Notificació de l'expedient núm. 302/00.
---------------------------------------

### Dades del document

Número de DOGV
:   4101

Data del DOGV
:   05-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9432


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'expedient núm. 302/00. [2001/X9432]
  
De conformitat amb allò que ha acordat aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, per mitjà del present edicte es notifica a la senyora Beatriz del Val Papeo, amb últim domicili conegut a la Urb. Dehesa de Campoamor-edif. Ulla, núm. 2-E de la localitat d'Orihuela, Acord d'Iniciació I-2000/0302 de data 11.7.2001, dictat en l'expedient sancionador, que s'està tramitant al Servei d'Espectacles i Establiments Públics:
  
?Vista la denúncia formulada per la Guàrdia Civil de Pilar de la Horadada i realitzades les actuacions prèvies pertinents, de conformitat amb el que disposa l'art. 12 del RD 1.398/1993, de 4 d'agost, pel qual s'aprova el Reglament per a l'exercici de la potestat sancionadora, s'ha pogut comprovar la realització dels següents fets:
  
El dia 12 d'agost de 2000, a les 04.00 hores, es va realitzar inspecció a l'establiment denominat Pub Porto Bello, situat a la plaça de Sardinero, s/n, de Pilar de la Horadada, el titular del qual és la senyora Beatriz del Val Papeo, domiciliada a la Urbanització Dehesa de Campoamor, Edif. Ulla, núm. 2 E, d'Orihuela, i es va verificar que mancava de la preceptiva llicència municipal d'obertura, dels necessaris extintors d'incendis, dels fulls de reclamacions, del cartell de prohibició d'entrada a menors, i també es trobava obert al públic a les 4 hores del matí amb 40 persones a l'interior, fet que incompleix per tant l'horari de tancament establit per l'ordre.
  
Els referits fets poden constituir unes infraccions qualificades de molt greus, greus, i lleus tipificades en els arts. 23 c), 22 a), 22 f), 23 a), 21 g) de la Llei 2/1991, d'Espectacles, Establiments Públics i Activitats Recreatives, i la seua sanció està determinada en l'art. 26.c) de la citada Llei, el qual estableix:
  
Les faltes molt greus se sancionaran amb multa en quantia d'1.000.001 a 80.633.686 de pessetes, suspensió d'autorització en matèria de locals o recintes, instal·lacions o serveis per termini no superior a un any, revocació definitiva d'autoritzacions en matèria de locals o recintes, instal·lacions o serveis, baixa de les empreses del registre corresponent amb prohibició d'organització d'espectacles o activitats recreatives per temps no superior a un any i clausura de locals.
  
La comesa d'infraccions molt greus podrà implicar independentment de la sanció pecuniària que corresponga, la suspensió o prohibició d'espectacles o activitats concretes, en tant no s'esmenen les deficiències que hagueren originat la imposició d'aquelles.
  
En el present supòsit es proposa una sanció d'1.025.000; 1.025.000 pessetes (6.160,37; 6.160,37 euros) i clausura del local de referència.
  
Les faltes greus se sancionaran amb multa en quantia de 100.001 a 1.000.000 de pessetes, suspensió d'autorització en matèria de locals o recintes, instal·lacions o serveis per termini no superior a sis mesos, i en el present supòsit la sanció seria de 125.000; 125.000 Pessetes (751,27; 751,27 euros).
  
Les faltes lleus se sancionaran amb advertència i/o multa en quantia fins a 100.000 Pessetes, i en el present supòsit la sanció seria de 100.000 pessetes (601,01 euros).
  
Les sancions ascendeixen a un total de 2.400.000 pessetes o 14.424,29 euros.
  
Tot això sense perjudici del que resulte de la instrucció, l'òrgan competent per a la resolució del present expedient és el conseller de Justícia i Administracions Públiques, en virtut del que disposa l'art. 29 de la Llei 2/1991 de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposen l'art. 31 de la citada Llei 2/1991, de la Generalitat Valenciana; els arts. 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra la senyora Beatriz del Val Papeo per presumpta infracció de l'article 23 c), 22 a), 22 f), 23 a), 21 g) de la Llei 2/1991, i se li comunica que d'acord amb el que disposa l'art. 8.1 del RD 1.398/1993, podrà reconéixer voluntàriament la seua responsabilitat; en aquest cas es resoldrà el procediment amb la imposició de la sanció que procedisca.
  
Així mateix, s'acorda nomenar instructor i secretària de l'expedient sancionador el senyor Manuel Sáiz Blanco i la senyora Mª Ángeles Sebastiá Rodríguez respectivament, als quals es notificarà en forma aquest nomenament, així com als inculpats, de conformitat amb el que estableixen l'art. 135 de la Llei 30/92, RJ-PAC, i l'art. 13.2 del RD 1.398/1993, perquè en qualsevol moment del procediment puguen ser objecte de recusació, segons el que disposen els arts. 28 i 29 del la citada Llei 30/92, RJ-PAC.
  
En virtut del que estableix l'art. 16.1 del RD 1.398/1993, se li concedeix un termini de quinze dies comptats a partir de l'endemà de la notificació del present Acord, perquè aporte quantes al·legacions, documents o informacions estime convenients, i se li comunica que si no efectua al·legacions sobre el contingut de la iniciació del procediment en dit termini, el present Acord podrà ser considerat proposta de resolució, amb els efectes previstos en els arts. 18 i 19 del RD 1398/93?.
  
I, perquè servisca de notificació a l'interessat mencionat anteriorment, s'expedeix el present edicte.